**დანართი N1**

**ქლორ-გაზის ტექნიკური პირობები**

1. დასახელება: თხევადი ქლორი ლითონის სპეც-კონტეინერებში
2. ქიმიური ფორმულა: CL2
3. გარე სახე: ქარვისფერი სითხე. ხასიათდება გამღიზიანებელი და გამგუდავი თვისებებით
4. სამომხმარებლო თვისებები: აქტიური ქლორის ხვედრითი წილი გრ/დმ3, 70 - 80 ფარგლებში
5. სპეციფიკაცია:

• ქლორის მოცულობითი წილი - არანაკლებ 99,6%

• წყლის ხვედრითი წილი - მაქსიმუმ 0.04%

• სამქლორიანი აზოტის ხვედრითი წილი - მაქსიმუმ 0.004%

• არააქროლადი ნაშთის ხვედრითი წილი - მაქსიმუმ 0.1%

1. გამოყენების სფერო: სასმელი წყლის დეზინფექცია/სტერილიზაცია

**ქლორ-გაზის კონტეინერების მინიმალური ტექნიკური მახასიათებლები**

**კონსტრუქციის აღწერილობა**

ქლორ-გაზის კონტეინერი წარმოადგენს შედუღებული, ცილინდრული ფორმის კონსტრუქციის ხელსაწყოს. ძირითადი ელემენტებია: თვით კონტეინერი ძირით, საფუძვლით, დამცავი რგოლებით, შემკრავით, მილტუჩით, სასიფონო მილაკებით, ვენტილით, ვენტილების დამხშობებით, დამცავი სარქველით და გადასატანი საკიდებით. კონტეინერს ვერტიკალურ მდგომარეობში დასაყენებლად აქვს საფუძველი, რომელიც მიდუღებული აქვს ძირზე. ზედაპირზე მიდუღებული აქვს ბრტყელი მილტუჩა, რომელზედაც ჭანჭიკებით მაგრდება დამცავი სარქველი და იცავს ვენტილებს ტრანსპორტირებისას დაზიანებისაგან. კონტეინერს გადატანისთვის მიდუღებული აქვს საკიდები.

ქლორ-გაზის კონტეინერს კორპუსის კედელზე გარკვევით უნდა ჰქონდეს ამოტვიფრული საიდენთიფიკაციო ნომერი, ტექნიკური შემოწმების თარიღი, ცარიელი „ტარის“ წონა. სავსე კონტეინერს ვენტილებზე დადებული უნდა ჰქონდეს დამღები.

დაუშვებელია, კონტეინერის კორპუსზე აღინიშნებოდეს ამოჭმული, ჩაჭყლეტილი, შებრეცილი, დეფორმირებული ან კოროზირებული ადგილები. კონტეინერის კორპუსი უნდა იყოს შეღებილი და ზემოდან დატანილი უნდა ჰქონდეს საღებავით ქარხანა-მწარმოებლის წარწერები (საიდენთიფიკაციო ნომერი და ქარხნის სახელი).

კატეგორიულად აკრძალულია, კონტეინერის ტექნიკური მახასიათებლების უგულვებელყოფა და კონტეინერში ზედმეტი ქლორის ჩატვირთვა.

**ქლორ-გაზის ბალონების მინიმალური ტექნიკური მახასიათებლები**

ბალონების მდგომარეობა უნდა შეესაბამებოდეს BS EN ISO 9809-1:2019 სტანდარტის და საქართველოს მთავრობის 2013 წლის 19 ივნისის №151 და N0 150 დადგენილებების მოთხოვნებს.